CELEX: 62013CN0677
Language: da
Date: 2013-12-18 00:00:00
Title: Sag C-677/13: Sag anlagt den 18. december 2013 — Europa-Kommissionen mod Den Hellenske Republik

22.2.2014   
            
            
               DA
            
            
               Den Europæiske Unions Tidende
            
            
               C 52/30
            
         Sag anlagt den 18. december 2013 — Europa-Kommissionen mod Den Hellenske Republik
   (Sag C-677/13)
   2014/C 52/55
   Processprog: græsk
   
      Parter
   
   
      Sagsøger: Europa-Kommissionen (ved M. Patakia og E. Sanfrutos Cano)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 13 og 23 samt artikel 36, stk. 1, i direktiv 2008/98/EF (1) og artikel 6, litra a), artikel 8, artikel 9, litra a), b) og c), og artikel 11, stk. 1, litra a), samt artikel 12 i direktiv 99/31/EF (2) om deponering af affald, idet den
               
                           —
                        
                        
                           ikke har truffet de nødvendige foranstaltninger for at sikre, a) at affaldshåndteringen i deponeringsanlægget Kiato foretages, uden at menneskets sundhed bringes i fare, og uden at miljøet skades, b) at henkastning, dumpning og ukontrolleret bortskaffelse af dette affald forbydes,
                        
                     
                           —
                        
                        
                           har tolereret, at det omhandlede deponeringsanlæg drives uden opfyldelse af de godkendte miljømæssige bestemmelser og uden nogen gyldig tilladelse, som er i overensstemmelse med de krav, der opstilles for udstedelsen af en sådan tilladelse og indholdet heraf, og følgelig ikke har sikret, at det udelukkende er affald, der har været underkastet behandling, som deponeres på deponeringsanlæggene, og at affaldsindehaveren eller operatøren af det omhandlede deponeringsanlæg hverken før eller under leveringen af det omhandlede affald har pligt til at bevise, at affaldet kan deponeres i overensstemmelse med kriterierne i tilladelsen, og at det opfylder de i bilag II opstillede kriterier for modtagelse,
                        
                     
                           —
                        
                        
                           ikke har sikret, at kontrol og overvågningsprocedurerne for hver driftsfase opfylder de lovfæstede mindstekrav
                        
                     
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               De græske myndigheder tolererer fortsat driften af deponeringsanlægget Kiato uden godkendte miljøbetingelser og uden den relevante tilladelse (i strid med artikel 23 i direktiv 2008/98/EF og artikel 8, navnlig litra a), og artikel 9, litra a), b), og c), i direktiv 99/31/EF). Eftersom der ikke foreligger en sådan særlig tilladelse, er Den Hellenske Republik derfor ikke i stand til at opfylde sine forpligtelser i henhold til artikel 6, litra a), og artikel 11, stk. 1, litra a), i direktiv 99/31/EF.
            
         
               2)
            
            
               De inspektioner, der fandt sted den 24. oktober 2007, den 3. november 2011 og den 31. juli 2012, afslørede, at der var alvorlige driftsproblemer med deponeringsanlægget Kiato, og at anlægget var overfyldt. Der foreligger derfor en klar tilsidesættelse af artikel 13 og artikel 36, stk. 1, i direktiv 2008/98/EF såvel som af artikel 8, 9 og 12 i direktiv 99/31/EF.
            
         
      (1)  EUT L 312 af 22.11.2008, s. 3.
   
      (2)  EFT L 182 af 16.7.1999, s. 1.